अंडा सेहत के हिसाब से बहुत ज्यादा लाभकारी माना जाता है क्योंकि इसमें पौष्टिक तत्वों की भरमार होती है। अंडे का सेवन हर मौसम में किया जा सरकता है। इसमें प्रोटीन्स, विटामिन्स और मिनरल्स अच्छी मात्रा में पाये जाते हैं। आपको बता दें कि 100 ग्राम उबले हुए अंडे में विटामिन ए 10 %, विटामिन डी 21%, विटामिन बी-12 18%, विटामिन बी-6 5%, मैग्नीशियम 2%, आयरन 6 %, सोडियम 124 मिलीग्राम, पोटैशियम 126 मिलीग्राम, कोलेस्ट्रॉल 373 मिलीग्राम और प्रोटीन 13 ग्राम होता है। इतने सारे पोषक तत्व होने की वजह से अंडा हमारे शरीर के लिए काफी ज्यादा फायदेमंद होता है। तो जानते हैं अंडा खाने से हमारे शरीर को होने वाले कुछ बड़े फायदों के बारे में।